A Szent Lukács Görögkatolikus Szeretetszolgálat

pályázatot hirdet a fenntartásában működő

**Szent Márton Görögkatolikus Szociális Szolgáltató Központban**

**gazdasági vezető**

munkakör betöltésére

**A jogviszony jellege és időtartama:** határozatlan idejű, teljes munkaidős munkaviszony (3 hónap próbaidő alkalmazásával)

**A munkavégzés helye: Szent Márton Görögkatolikus Szociális Szolgáltató Központ 5052 Újszász, Abonyi u. 1.**

**A munkakörbe tartozó lényeges feladatok:**

- feladata az irányítása alá tartozó szervezeti egységek működésének biztosítása, ellenőrzése, felügyelete

- elkészíti az éves költségvetési javaslatot és közreműködik a beszámoló elkészítésében

- gondoskodik a költségvetési előirányzatok, a kötelezettségvállalások jogcím szerinti és vagyoni elemekhez kötött nyilvántartásáról

- elkészíti a gazdasági tárgyú szabályzatokat, gondoskodik azok aktualizálásáról

- irányítja és ellenőrzi a térítési díjak számlázását, a térítési díj nyilvantartás folyamatos vezetését, a letéti pénzkezelést, intézmény gazdasági (számviteli- pénzügyi) tevékenységét, anyag- és eszközgazdálkodását, megszervezi a selejtezést

- gondoskodik a beszerzési és közbeszerzési feladatok elvégzéséről

- felelős a gazdasági tárgyú adatszolgáltatások megszervezéséért, határidőben történő pontos teljesítéséért

- felelős az intézményben folyó fejlesztő foglalkoztatás megszervezéséért, új foglalkoztatási tevékenységek felkutatásáért, bevezetéséért

- vezetői döntéselőkészítő anyagok készítése

- az intézmény kezelésében lévő épületek valamint gépek, berendezések műszaki állapotának megőrzése, javítása érdekében szükséges megelőző, illetve hibafeltáró munkafolyamatok irányítása, koordinálása

- az intézmény költségvetésében jóváhagyott felhalmozási kiadások végrehajtásának megszervezése

- kapcsolattartás külső partnerekkel

- céges gépkocsi flotta használatának irányítása

**Pályázati feltételek:**

- Felsőfokú szakirányú végzettség

- Microsoft Office felhasználói szintű ismerete

- B kategóriás jogosítvány

- magas fokú problémamegoldó képesség, önálló munkavégzés

- büntetlen előélet

- lelkészi ajánlás.

**A pályázat elbírálásánál előnyt jelent:**

- azonos vagy hasonló területen szerzett - legalább 1-3 év szakmai tapasztalat,

- közgazdász végzettség, illetve a felsőfokú szakirányú végzettség mellett mérlegképes könyvelő végzettség

- Ecostat ismerete

- Jdolber ismerete

**A pályázat részeként benyújtandó iratok, igazolások:** részletes szakmai önéletrajz, motivációs levél, iskolai végzettséget igazoló dokumentumok másolata, lelkészi ajánlás, [adatkezelési nyilatkozat](http://www.szentlukacsszeretetszolgalat.hu/uploads/2021/06/nyilatkozat-szemelyes-adatok-kezeleserol.pdf).

A pályázati kiírással kapcsolatosan további információt Sitku Mihály a fenntartó gazdasági vezetője nyújt, a +3620 9605522-es telefonszámon.

**A pályázatok benyújtásának módja: a fenntartó Szent Lukács Görögkatolikus Szeretetszolgálat alábbi elérhetőségeire**

- Elektronikus úton a kozpont@szlgsz.hu, e-mail címen keresztül,

- **vagy**

- Postai úton a Szent Lukács Görögkatolikus Szeretetszolgálat 4400 Nyíregyháza, Pf. 97. címre

- **A jelentkezés határideje: 2022. október 15.;** a munkakör betöltésének időpontja megegyezés szerint.

A pályáztató az álláshely betöltésére alkalmas jelöltekkel - a döntést megelőzően – időpontot egyeztet személyes elbeszélgetés céljából. Személyes meghallgatásra, valamint a szakmai ismereteket is felmérő beszélgetésre - a pályázati feltételeknek megfeleltek közül –azok kerülnek behívásra, akik a pályázat részeként megjelölt iratokat – pályázati határidőn belül – hiánytalanul benyújtják, és meghallgatásukat a pályáztató szükségesnek ítéli. A pályáztató fenntartja azon jogát, hogy indokolás nélkül teljes egészében eredménytelennek nyilvánítsa a pályázatot, és ismételt pályázatot írjon ki.